今次黎到大埔依家餐廳食晚飯，裝修特別，入面擺左好多模型公仔，特別有另一番感覺。-水晶球海鮮沙律（$208）賣相好華麗好靚，全個水晶球都係用左冰雕，球中間放左蟹肉嘅沙律，令佢保持新鮮，食落沙律新鮮爽口，好鐘意佢嘅番茄，味道好鮮甜，再配埋爽口彈牙味道鮮甜嘅蟹肉，冇得頂！-澳洲彩虹鱒魚（$298）-鱒魚用左好多檸檬同香料去煮，食落味道好種獨特嘅魚香味，而檸檬同香料味道唔重，反而提升左魚嘅甜味，條魚仲要冇乜骨，食得方便之餘，味道仲要十分好食！